**2022թ. երրորդ եռամսյակի**

**Սևան ազգային պարկ ՊՈԱԿ-ի**

 **կողմից կատարված աշխատանքների**

Հաշվետվություն

**1․ Սևան ազգային պարկի պահպանություն.**

 **Պահպանության ծառայություններ, աշխատակիցների կողմից պարկի տարածքի արգելոցների և արգելավայրերի տարածքներում ստուգումների և շուրջօրյա հերթապահությունների միջոցով.**

Սևան ազգային պարկ ՊՈԱԿ-ի մասնաճյուղերի աշխատողների և արագ արձագանքման խմբի կողմից իրականացվել է ամենօրյա, ինչպես նաև արագ արձագանքման խմբի կողմից շուրջօրյա հսկողություն՝ անտառային օրենսդրության խախտումների և այլ բնապահպանական խախտումների կանխարգելման, հայտնաբերման ուղղությամբ:

2022 թվականի երրորդ եռամսյակի ընթացքում արձանագրվել է 17 բնապահպանական խախտման դեպք, որից 7-ը՝ ապօրինի շինարարության, 9-ը՝ ռելիեֆի խախտման և 1-ը՝ ապօրինի ձկնորսության դեպք:

 Հայտնաբերված բոլոր իրավախախտումների վերաբերյալ կազմվել են արձանագրություններ և ուղարկվել են իրավասու մարմիններին՝ համապատասխան ընթացք տալու, իրավախախտողին հայտնաբերելու և պատասխանատվության ենթարկելու համար:

2022թ. երրորդ եռամսյակի ընթացքում պարկի տարածքում արձանագրվել է 4 հրդեհի դեպք: Հրդեհները եղել են փոքրամասշտաբ և արագ արձագանքման արդյունքում ՊՈԱԿ-ի ավագ տեսուչների և հրշեջ փրկարարական ծառայության աշխատողների կողմից մարվել են:

**2. Պարկի տարածքում գիտական հետազոտություններ.**

**-Գիտական հետազոտությունների, մշտադիտարկման և կադաստրի վարման բաժնի աշխատակիցների կողմից գիտական հետազոտություների իրականացում.Ձկան և խեցգետնի պոպուլյացիաների ուսումնասիրություն մեծ Սևանում և փոքր Սևանում.**

2022թ. երրորդ եռամսյակում հիդրոկենսաբանի կողմից ուսումնասիրվել է Սևանա լիճ թափվող Մարտունի, Ծակքար, Կարճաղբյուր և Արգիճի գետերի տարբեր հատվածների ջրերում 200C-ում և 370C-ում աճող սապրոֆիտ մանրէների քանակը (մանրէների ընդհանուր թիվը) և կոլի-ինդեքսը (աղիքային ցուպիկների խմբի մանրէների քանակը 1լ. ջրում): Զուգահեռ ուսումնասիրվել է ջրում լուծված թթվածնի, ինչպես նաև օրգանական նյութի պարունակությունը` ըստ պերմանգանատային օքսիդացման արժեքի:

Մանրէաբանական հետազոտությունների արդյունքներից ելնելով` կատարվել է գետերի ջրերի որակի գնահատում:

 Մանրէաբանական հետազոտություններ են իրականացվել նաև Փոքր Սևանի` հանգստացողներով առավել ծանրաբեռնված լողափերի ջրերի սանիտարական վիճակի գնահատման համար:

**Գետ Մարտունի**

**Վերին հոսանք` Գեղհովիտ համայնքից մոտ 10կմ վերև-** կատարված մանրէաբանական հետազոտությունների արդյունքում պարզվել է, որ գետի վերին հոսանքի դիտակետի ջրերում 200C-ում և 370C-ում աճող սապրոֆիտ մարէների քանակը համապատասխանաբար կազմել է 780 ԳԱՄ/մլ և 50 ԳԱՄ/մլ, իսկ կոլի-ինդեքսը՝ 1.2 հազ.ԳԱՄ/լ: Դիտակետի ջրերում լուծված թթվածնի պարունակությունը կազմել է 9.8 մգՕ2/դմ3, իսկ պերմանգանատային օքսիդացման արժեքը՝ 0.8 մգՕ/դմ3 (աղ.1):

 **Աղյուսակ 1**

Սապրոֆիտ մանրէների քանակը, կոլի-ինդեքսը, լուծված թթվածնի պարունակությունը և պերմանգանատային օքսիդացման արժեքը Մարտունի գետի տարբեր հատվածների ջրերում

22.06.2022 թ.

|  |  |  |  |  |
| --- | --- | --- | --- | --- |
| Դիտակետ | Սապրոֆիտ մանրէների քանակ, ԳԱՄ/մլ | Կոլի-ինդեքս, հազ ԳԱՄ/լ | Լուծված թթվածին, մգՕ2/դմ3, | Պերմանգանատային օքսիդացում, մգՕ/դմ3 |
| 20˚C | 37˚C |
| Վերին հոսանք`Գեղհովիտ համ. 10կմ վերև | 780 | 50 | 1.2 | 9.8 | 0.8 |
| Մինչ Մարտունի քաղաքի մեխ. մաքրման կայանի արտահոսքերի մուտքը | 6100 | 1600 | 100 | 8.8 | 1.6 |
| Արտահոսքի մուտքից մոտ 50մ ներքև | 115000 | 18000 | 2500 | 8.6 | 4.5 |

 **Մինչ արտահոսքերի մուտքը-** գետը, հոսելով Գեղհովիտ և Մարտունի համայնքների միջով, աղտոտվում է ֆեկալ-տնտեսական և անասնապահական հոսքաջրերով, որի հետևանքով վերցված փորձանմուշում նախորդ դիտակետի համեմատ արձանագրվել է մանրէների քանակական աճ և պերմանգանատային օքսիդացման արժեքի բարձրացում:Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 6100 ԳԱՄ/մլ և 1600 ԳԱՄ/մլ, իսկ կոլի-ինդեքսը՝ 100 հազ.ԳԱՄ/լ: Պերմանգանատային օքսիդացման արժեքը կազմել է 1.6 մգՕ/դմ3, իսկ լուծված թթվածնի պարունակությունը՝ 8.8 մգՕ2/դմ3:

 **Արտահոսքերի մուտքից մոտ 50մ ներքև-** ուսումնասիրությունները ցույց են տվել, որ կեղտաջրերի մեխանիկական մաքրման կայանի (մաքրվում են կեղտաջրերում եղած լողացող և կախված մասնիկները) արտահոսքերը լցվելով գետ (լճից մոտ 1.4 կմ հեռավորության վրա), այն ենթարկվում են խիստ աղտոտման, հատկապես մանրէներով:

Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 115000 ԳԱՄ/մլ և 1800 ԳԱՄ/մլ, իսկ կոլի-ինդեքսը՝ 2.5 մլն. ԳԱՄ/լ: Ավելացել է նաև պերմանգանատային օքսիդացման արժեքը՝ կազմելով 4.5 մգՕ/դմ3: Դիտակետում լուծված թթվածնի պարունակությունը եղել է 8.6 մգՕ2/դմ3:

Հարկ է նշել, որ 2021թ. հունիս ամսին, գետի սակավաջուր փուլում իրականացված հետազոտությունների արդյունքների համեմատ 2022թ. գետի հոսքով պայմանավորված արտահոսքերի մուտքի հատվածում (կապված արտահոսքերի առավել նոսրացմամբ) արձանագրվել է մի քանի տասնյակ անգամ ցածր թվաքանակներ: Մոտ 5 անգամ ցածր է նաև պերմանգանատային օքսիդացման արժեքը:

Գետաբերանում մի շարք պատճառներով պայմանավորված հնարավոր չէր փորձանմուշ վերցնել:

**Գետ Ծակքար**

 **Ակունք-** Ծակքար համայնքի սկզբնամասում ստորերկրյա ջրերի հաշվին ձևավորվում է գետի հոսքը, ուր թափվում են նաև մոտակա տների ֆեկալ-տնտեսական հոսքաջրերը՝ ենթարկելով այն աղտոտման:

Կատարված հետազոտությունների արդյունքում պարզվել է, որ գետի ակունքի ջրերում 200C-ում և 370C-ում աճող սապրոֆիտ մարէների քանակը համապատասխանաբար կազմել է 2000 ԳԱՄ/մլ և 460 ԳԱՄ/մլ: Դիտակետում լուծված թթվածնի պարունակությունը կազմել է 9.4 մգՕ2/դմ3, իսկ պերմանգանատային օքսիդացման արժեքը՝ 0,64 մգՕ/դմ3 (աղ.2):

**Աղյուսակ 2**

Սապրոֆիտ մանրէների քանակը, կոլի-ինդեքսը, լուծված թթվածնի պարունակությունը և պերմանգանատային օքսիդացման արժեքը Ծակքար գետի տարբեր հատվածների ջրերում

22.06.2022 թ.

|  |  |  |  |  |
| --- | --- | --- | --- | --- |
| Դիտակետ | Սապրոֆիտ մանրէների քանակ, ԳԱՄ/մլ | Կոլի-ինդեքս, հազ. ԳԱՄ/լ | Լուծված թթվածին, մգՕ2/դմ3, | Պերմանգանատային օքսիդացում, մգՕ/դմ3 |
| 20˚C | 37˚C |
| Ծակքար համայնքի սկզբնամաս | 2000 | 460 | - | 0.64 | 9.4 |
| Գետաբերան | 5000 | 520 | 3 | 1.3 | 10.8 |

 **Գետաբերան-** գետը, հոսելով Ծակքար համայնքի միջով, շարունակվում է աղտոտվել ֆեկալ-տնտեսական և գյուղատնտեսական հոսքաջրերով, ինչի արդյունքում նախորդ դիտակետի համեմատ գրանցվել է մանրէների քանակական աճ և օրգանական նյութի պարունակության ավելացում:

Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 5000 ԳԱՄ/մլ և 520 ԳԱՄ/մլ, իսկ կոլի-ինդեքսը՝ 3 հազ.ԳԱՄ/լ: Ջրում լուծված թթվածնը կազմել է 10.8 մգ Օ2/դմ3, իսկ պերմանգանատային օքսիդացման արժեքը՝ 1.3 մգ Օ/դմ3:

**Գետ Կարճաղբյուր**

**Կարճաղբյուր համայնքի սկզբնամաս-** կատարված ուսումնասիրությունների արդյունքում պարզվել է, որ գետի այս հատվածի դիտակետի ջրերում 200C-ում և 370C-ում աճող սապրոֆիտ մարէների քանակը համապատասխանաբար կազմել է 4000 ԳԱՄ/մլ և 520 ԳԱՄ/մլ, իսկ կոլի-ինդեքսը՝ 4 հազ.ԳԱՄ/լ: Լուծված թթվածնի պարունակությունը կազմել է 8,2 մգ Օ2/դմ3, իսկ պերմանգանատային օքսիդացման արժեքը՝ 1.5 մգ Օ/դմ3 (աղ.3):

**Աղյուսակ 3**

**Սապրոֆիտ մանրէների քանակը, կոլի-ինդեքսը, լուծված թթվածնի պարունակությունը և պերմանգանատային օքսիդացման արժեքը Կարճաղբյուր գետի տարբեր հատվածների ջրերում**

**10.08.2022 թ.**

|  |  |  |  |  |
| --- | --- | --- | --- | --- |
| Դիտակետ | Սապրոֆիտ մանրէների քանակ, ԳԱՄ/մլ | Կոլի-ինդեքս, հազ. ԳԱՄ/լ | Լուծված թթվածին, մգՕ2/դմ3, | Պերմանգանատային օքսիդացում, մգՕ/դմ3 |
| 20˚C | 37˚C |
| Կարճաղբյուր համայնքի սկզբնամաս | 4000 | 520 | 4 | 1.5 | 8.2 |
| Գետաբերան | 18000 | 2950 | 230 | 3 | 9 |

**Գետաբերան –**գետը, հոսելով համայնքի միջով,ենթարկվում է ֆեկալ-տնտեսական և գյուղատնտեսական հոսքաջրերով աղտոտման, ինչի արդյունքում դիտակետի ջրերում ակունքի համեմատ արձանագրվել է մանրէների թվաքանակի աճ և պերմանգանատային օքսիդացման արժեքի բարձրացում: Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 18000 ԳԱՄ/մլ և 2950 ԳԱՄ/մլ, իսկ կոլի-ինդեքսը՝ 230 հազ.ԳԱՄ/մլ: Լուծված թթվածնի պարունակությունը կազմել է 9 մգ Օ2/դմ3 , իսկ պերմանգանատային օքսիդացման արժեքը՝ 3 մգ Օ/դմ3:

**Գետ Արգիճի**

**Վերին հոսանք` Մադինա համայնքից վերև գտնվող կամրջի հարևանությամբ.-** կատարված հետազոտությունների արդյունքում պարզվել է, որ գետի վերին հոսանքի դիտակետի ջրերում 200C-ում և 370C-ում աճող սապրոֆիտ մարէների քանակը համապատասխանաբար կազմել է 1000 ԳԱՄ/մլ և 220 ԳԱՄ/մլ, իսկ կոլի-ինդեքսը՝ 2 հազ. ԳԱՄ/լ: Ջրում լուծված թթվածնի պարունակությունը կազմել է 9.5 մգ Օ2/դմ3: Ինչպես նախորդ տարիներին վերին հոսանքում, գետի մյուս դիտակետերի համեմատ, գրանցվել է պերմանգանատային օքսիդացման բարձր արժեք՝ 3.4 մգՕ/դմ3, ինչը հավանաբար պայմանավորված է տարածքում անասնապահական ֆերմաների առկայությամբ, որոնց հոսքաջրերը, լցվելով գետ, հարստացնում են այն օրգանական նյութով (աղ.4):

**Աղյուսակ 4**

Սապրոֆիտ մանրէների քանակը, կոլի-ինդեքսը, լուծված թթվածնի պարունակությունը Արգիճի գետի տարբեր հատվածների ջրերում

10.08.2022թ.

|  |  |  |  |  |
| --- | --- | --- | --- | --- |
| Դիտակետ | Սապրոֆիտ մանրէների քանակ, ԳԱՄ/մլ | Կոլի-ինդեքս, հազ. ԳԱՄ/լ | Լուծված թթվածին, մգՕ2/դմ3, | Պերմանգանատային օքսիդացում, մգՕ/դմ3 |
| 20˚C | 37˚C |
| Վերին հոսանք` Մադինա համայնքից վերև կամրջի հարևանությամբ | 1000 | 220 | 2 | 9.5 | 3.4 |
| Ներքին Գետաշենից ներքև՝ ավտոմայրուղում կամրջի հարևանությամբ | 5500 | 500 | 9 | - | 2.7 |
| Գետաբերան | 4600 | 380 | 4.6 | - | 3 |

**Ներքին Գետաշեն համայնքից ներքև՝ ավտոմայրուղու կամրջի հարևանությամբ-** ուսումնասիրությունների արդյունքում պարզվել է, որ գետը հոսելով Մադինա, Վերին Գետաշեն և Ներքին Գետաշեն համայնքների միջով, աղտոտվում է ֆեկալ-տնտեսականև անասնապահական հոսքաջրերով, որի հետևանքով վերցված փորձանմուշում,նախորդ դիտակետի համեմատ, արձանագրվել է հետազոտված մանրէների թվաքանակի բարձրացում:

Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 5500 ԳԱՄ/մլ և 500 ԳԱՄ/մլ, իսկ կոլի-ինդեքսը՝ 9 հազ. ԳԱՄ/լ: Պերմանգանատային օքսիդացման արժեքը կազմել է 2.7 մգՕ/դմ3:

 **Գետաբերան-** կատարված հետազոտությունների արդյունքում` պայմանավորված գետի ջրերի ինքնամաքրմամբ, նախորդ դիտակետի համեմատ արձանագրվել է հետազոտված մանրէների թվաքանակի նվազում: Այսպես, 200C-ում և 370C-ում աճող սապրոֆիտ մարէների քանակը համապատասխանաբար կազմել է 4600 ԳԱՄ/մլ և 380 ԳԱՄ/մլ, իսկ կոլի-ինդեքսը՝ 4.6 հազ.ԳԱՄ/լ: Պերմանգանատային օքսիդացման արժեքը կազմել է 3 մգՕ/դմ3:

Այսպիսով, ելնելով մանրէաբանական ցուցանիշների (200C-ում աճող սապրոֆիտ մանրէների քանակ, կոլի-ինդեքս) ստացված արդյունքներից՝ հետազոտված գետերի տարբեր հատվածների ջրերը, համաձայն Ռոմանենկոյի (Романенко и др., 1990) մակերևութային ջրի որակի էկոլոգասանիտարական գնահատման, դասվում են.

 Գետ Մարտունի

* Վերին հոսանք` միանգամայն մաքուր կարգի,
* մինչ մաքրման կայանի արտահոսքերի մուտքը`

 ըստ սապրոֆիտ մանրէների քանակի` չափավոր աղտոտված կարգի,

 ըստ կոլի-ինդեքսի` շատ կեղտոտ կարգի,

* արտահոսքերի մուտքից մոտ 50մ ներքև` չափազանց կեղտոտ կարգի:

 Գետ Ծակքար

* Ծակքար համայնքի սկզբնամաս- բավական մաքուր կարգի,
* գետաբերան` բավական մաքուրից թույլ աղտոտված կարգի:

 Գետ Կարճաղբյուր

* Կարճաղբյուր համայնքի սկզբնամաս՝ բավական մաքուրից թույլ աղտոտված կարգի,
* գետաբերան` շատ կեղտոտ կարգի:

 Գետ Արգիճի

* Վերին հոսանք` միանգամայն մաքուր կարգի.
* Ներքին Գետաշենից ներքև` թույլ աղտոտված կարգի,
* գետաբերան` բավական մաքուրից թույլ աղտոտված կարգի:

Համաձայն Ամբրազենի (Амбразене Ж.П., 1974) դասակարգման՝ ըստ 37˚C-ում աճող սապրոֆիտ մանրէների քանակի, հետազոտված գետերի տարբեր հատվածների ջրերը դասվում են.

 Գետ Մարտունի

* Վերին հոսանք` մաքուր դասին,
* մինչ մաքրման կայանի արտահոսքերի մուտքը` թույլ աղտոտված դասին,
* արտահոսքերի մուտքի հատված` ուժեղ աղտոտված դասին:

 Գետ Ծակքար

* Ծակքար համայնքի սկզբնամաս` թույլ աղտոտված դասին,
* գետաբերան` թույլ աղտոտված դասին:

 Գետ Կարճաղբյուր

* Կարճաղբյուր համայնքի սկզբնամաս` թույլ աղտոտված դասին,
* գետաբերան` չափավոր աղտոտված դասին:

 Գետ Արգիճի

* Վերին հոսանք` մաքուր դասին,
* Ներքին Գետաշենից ներքև թույլ աղտոտված դասին,
* գետաբերան` թույլ աղտոտված դասին:

**Փոքր Սևանի ռեկրեացիոն գոտիների (լողափեր) ջրերի սանիտարական վիճակի գնահատումն՝ ըստ ընդհանուր կոլիֆորմ մանրէների (աղիքային ցուպիկների խմբի մանրէներ ) քանակի**

 Ուսումնասիրությունները իրականացվել են 2022թ. հունիս – օգոստոս ամիսներին հանգստացողներով առավել ծանրաբեռնված հանրային թիվ 1, թիվ 2, թիվ 3 և թերակղզու լողափերում:

 Կատարված հետազոտությունների արդյունքում պարզվել է, որ հունիսի առաջին տասնօրյակում, մինչ հանգստի սեզոնի սկսվելը, ուսումնասիրված լողափերի ջրերում աղիքային ցուպիկներ հայտնաբերվել է միայն հանրային թիվ 2 լողափում, այն էլ շատ քիչ քանակով, կոլի - ինդեքսը (աղիքային ցուպիկների քանակը 1լ. ջրում) կազմել է ընդամենը 50 ԳԱմ/լ: Հանգստի ակտիվ շրջանում՝ հուլիսի վերջին տասնօրյակում հունիս ամսի համեմատ լողափերի ջրերում արձանագրվել է կոլի-ինդեքսի արժեքի բարձրացում՝ 100-200 ԳԱմ/լ: Առավել բարձր արժեքը արձանագրվել է օգոստոսին՝ 130-560 ԳԱմ/լ.(աղ.1):

Աղյուսակ 1

 Կոլի-ինդեքսը Փոքր Սևանի լողափերի ջրերում (ԳԱմ/լ.) :

|  |  |  |  |
| --- | --- | --- | --- |
| Լողափ | Հունիս | Հուլիս | Օգոստոս |
| Հանրային թիվ 1 | Չի հայտնաբերվել ԳԱմ | 100 | 130 |
| Հանրային թիվ 2 | 50 | 200 | 500 |
| Հանրային թիվ 3 | Չի հայտնաբերվել ԳԱմ | 200 | 200 |
| Թերակղզի | Չի հայտնաբերվել ԳԱմ | 200 | 560 |

 2019-2021թ.թ. օգոստոս ամսին կատարված ուսումնասիրությունների արդյունքում աղիքային ցուպիկներ հայտնաբերվել են բոլոր փորձանմուշներում, իսկ նրանց ինդեքսը փոխվել է 100-1000 ԳԱմ/լ. սահմաններում: Կոլի – ինդեքսի առավել բարձր արժեք արձանագրվել է հանգստացողներով համեմատաբար ավելի ծանրաբեռնված հանրային թիվ 1 և թիվ 2 լողափերում(աղ.2):

Աղյուսակ 2

2019-2021թթ. Օգոստոս ամսին փոքր Սևանի լողափերի ջրերում կոլի-ինդեքսը (ԳԱմ/լ.) :

|  |  |  |  |
| --- | --- | --- | --- |
| Լողափ | 2019 | 2020 | 2021 |
| Հանրային թիվ 1 | 250 | 300 | 800 |
| Հանրային թիվ 2 | 1000 | 1000 | 400 |
| Հանրային թիվ 3 | 400 | 100 | 200 |
| Արևիկ  | 100 | 200 | 260 |

 Նշենք, որ ըստ ռեկրեացիոն ջրօգտագործման մանրէաբանական նորմերի պահանջի (Canpih 2. 1.5.980-00) ընդհանուր կոլիֆորմ մանրէների քանակը չպետք է գերազանցի 500 ԳԱՄ/100մլ.:

 Այսպիսով, հետազոտություններից ստացված արդյունքների համաձայն ուսումնասիրված լողափերի ջրերում շեղումներ չեն արձանագրվել:

 **Սիգ**- 2022թ. երրորդ եռամսյակում Սևանա լճում սիգի արդյունագործական որսի ժամանակ ձկնաբանական հետազոտություններ են իրականացվել փոքր Սևանի՝ Լճափ, Շորժա և մեծ Սևանի՝ Արծվանիստ համայնքի ջրային տարածքներում, որոնք հանդիսանում են սիգ ձկնատեսակի ինտենսիվ արդյունահանման վայր:

 Հուլիս – սեպտեմբեր ամիսներին Սևանա լճում կատարված ձկնաբանական հետազոտությունների ընթացքում 40 մմ և ավելի խորշեր ունեցող դնովի ցանցերով որսված ձկան փորձանյութի մշակումը ցույց է տվել, որ լճում սիգի վտառի մեջ առանձնյակների քանակը նախորդ տարվա նույն ժամանակահատվածի համեմատ ունի կայունացման միտում: Ուսումնասիրման ընթացքում որոշվել են ձկների ձևաչափական ցուցանիշները՝ երկարությունը, քաշը, սեռը և սեռական արգասիքների հասունացման փուլը, տարիքը և բտվածությունը:

 Փոքր Սևանում հետազոտված ձկները եղել են 1+,2+ և 3+ տարեկան, որոնց միջին երկարությունը կազմել է՝ 32,0սմ., քաշը՝ 397,3 գրամ: Բտվածության ցուցանիշը՝ F = 1,26, K= 1,13: Ձկների սեռական արգասիքները գտնվել են հասունացման III փուլում: Նշված ժամանակահատվածում ջրի ջերմաստիճանը տատանվել է 18,00 – 21,00c սահմաններում:

 Մեծ Սևանում ուսումնասիրված սիգ տեսակի ձկների միջին երկարությունը եղել է՝ 32,7 սմ. , քաշը՝ 441,2 գրամ; Բտվածության ցուցանիշը՝ F = 1,36, K= 1,25: Ձկների սեռական արգասիքները գտնվել են հասունացման III փուլում (մ. Սևան Արծվանիստ):

 Ձկների սննդառության հետազոտությունների արդյունքում բացահայտվել է, որ սիգի կերաբաժնում ուսումնասիրվող ժամանակահատվածում գերակշռում են դաֆնիաները և թիոտանի խեցգետնակերպերը: Ձկների որոշ առանձնյակների աղիներում հանդիպել են նաև խիրոնոմիդների թրթուրներ, որոնք կերաբաժնում զգալի քանակ չեն կազմում: Սիգերի մոտ կերի բաղադրությունը գրեթե չի փոխվել, սակայն նկատվել է աղիների հագեցվածության գործակցի աճ:

 **Կարաս-** 2022թ. երրորդ եռամսյակում Սևանա լճում ուսումնասիրություն է կատարվել կարասի կենսաբանական վիճակը: Կարասի պոպուլյացիայի հետազոտման համար փորձանմուշներ են ձեռք բերվել փոքր Սևանի՝ Լճաշեն և Ծովազարդ համայնքների ջրային տարածքներից, դնովի ցանցերով, որոնց խորշերի մեծությունը տատանվել է 42 x 42 մմ. և ավել սահմաններում:

 Հետազոտված առանձնյակները պատկանել են 2+, 3+ և 4+ տարիքային խմբերի: Ուսումնասիրվող ձկների չափերը տատանվել են 16,6 սմ. –ից – 16,7 սմ., կշիռը՝ 110,6 գրամ – 146,8 գրամ: Բտվածությւան միջին գործակիցը՝ F = 3,44 – 3,73, K= 2,76 – 2,95 (փ. Սևան Լճաշեն, Ծովազարդ): Փոքր Սևանում կարասի բաշխվածության ամառային ուսումնասիրությունները ցույց են տվել, որ Լճաշենի և Ծովազարդի ջրային տարածքներում այդ ձկնատեսակը հանդիպում է 5-9 մետր խորությունների վրա: Հետազոտությունները ցույց են տվել, որ սեռահասունացման շրջանում կարասի բաշխվածությունը մի քանի անգամ բարձր է, ինչը վկայում է համեմատաբար կայուն կերային բազայի առկայության մասին: Ուսումնասիրվող կարասի կերի հիմնական բաղադրիչ կազմել են դետրիտը, ֆիտոպլանկտոնային օրգանիզմները և զոոբենթոսային օրգանիզմներից՝ բզզան մոծակի թրթուրները:

 Ջրի ջերմաստիճանը տատանվել է 19,00c – 27,00c սահմաններում:

 **Խեցգետին**- 2022թ. երրորդ եռամսյակում իրականացվել է Սևանա լճի խեցգետնային համակեցության էկոլոգիական հետազոտություններ:

 Կատարվել են խեցգետնի վերարտադրման, չափատարիքային, սեռական կառուցվածքի, բազմացման ժամանակահատվածի հետազոտություններ: Խեցգետնաբանական ուսումնասիրություններ են իրականացվել փոքր Սևանի՝ Լճափ, Հայրավանք, Դրասխտիկ և մեծ Սևանի՝ Արտանիշ, Երանոս, Մարտունի համայնքների ջրային տարածքներում:

 Ուսումնասիրվել է 637 առանձնյակ, որից վերարտադրման ցուցանիշների գնահատման համար հետազոտվել է 98 հատ էգ խեցգետին:

 Սևանա լճում խեցգետնի վերարտադրման ընթացքի ուսումնասիրությունները ցույց են տվել, որ ձվադրման գործընթացը սկսվել է փետրվարի երկրորդ տասնօրյակից: Լճում խեցգետնի բեղմնավորված ձվերով էգեր հայտնաբերվել են մարտի սկզբին, երբ ջրի ջերմաստիճանը լճի հատակային շերտերում տատանվել է 2,0-2,50c աստիճան: Խեցգետնիկների ծնունդը գրանցվել է հունիսի երրորդ տասնօրյակից մինչև հուլիսի առաջին տասնօրյակը, երբ ջրի ջերմաստիճանը գերազանցել է 19 աստիճանը: Ձագերի առավելագույն քանակը եղել է 160 հատ, հիալինային թելերով մայրական օրգանիզմին դեռևս կպած ձագերի միջին կշիռը կազմել է 11 մգ:

 Փորձանմուշների ուսումնասիրությունները ցույց են տվել, որ արդյունագործական տարիքի առանձնյակները, որոնց չափերը գերազանցում են 9 սմ.–ին մաշկափոխանակությունն իրականացրել են հունիս-սեպտեմբեր ժամանակահատվածում:

 Ուսումնասիրված ժամանակահատվածում Սևանա լճի տարբեր տեղամասերում կատարված խեցգետնի որսի արդյունքների վերլուծությանը ցույց է տվել, որ որսաբաժանում գերակշռել են էգերը, վերջինս հավանաբար հետևանք է այն բանի, որ վերարտադրման շրջանում էգերը ավելի ակտիվ են սնվում և ավելի շատ են գնում դեպի խայծը:

 Սևանա լճում խեցգետնի ձևաչափական ցուցանիշների հետազոտությունները ցույց են տվել, որ արու խեցգետինների միջին չափը փոքր Սևանում՝ 9,5 սմ. է քաշը՝ 22,6 գրամ, մեծ Սևանում՝ 10,0 սմ. է, քաշը՝26,2 գրամ:

 Էգերի համար համապատասխանաբար ցուցանիշները փոքր Սևանում՝ 9,9 սմ., քաշը՝ 23,6 գրամ, մեծ Սևանում 10,8 սմ., քաշը՝ 30,6 գրամ: Ոսումնասիրվող ժամանակահատվածում ի տարբերություն նախորդ տարիներին նույն ժամանակաշրջանի համեմատ, մոդալ տարիքային խմբերից գերակշռում են 2-3 տարեկան կենդանիները: Փոքր Սևանում կենդանիների միջին գծային չափերը աննշան չափով փոքր են մեծ Սևանի համեմատ: Ըստ խորությունների, խեցգետնի բաշխվածության մեջ նկատվում է տեղաշարժ դեպի ափամերձ տարածքներ: Խեցգետնի առկայություն է գրանցվել 2 մետր խորություններից սկսած: Նման տեղաշարժի պատճառ կարող է լինել լճում ջրիմուռների ծաղկմանը հաջորդող փտման պրոցեսների հետևանքով թթվածնային պայմանների վատացումը: Բացի այդ, վերջինս հավանաբար կապված է նաև խեցգետնի տարիքային խմբերի փոքրացման հետ, քանի որ առավել մեծ խորությունները միշտ զբաղեցված էր խոշոր և ուժեղ կենդանիներով, իսկ լճի ափի ծանծաղուտներում, հատկապես մակրոֆիտային գոտում, հանդիպում էին մեկից – երկու տարեկան կենդանիները:

 Սևանա լճում զսպանակաձև խեցգետնորսիչներով որսված ոչ արդյունագործական չափի խեցգետինների տոկոսային հարաբերության ավելացումը զգալի կմեծացնի ճնշումը խեցգետնի պոպուլյացիայի վրա՝ խախտելով վերջինիս վերարտադրման գործընթացը:

 -**Արդյունագործական ձկնորսություն**

 Համաձայն ՀՀ կառավարության 2022 թ. մարտի 31-ի N426-Ն որոշման՝ Սևանա լճում սիգ ձկնատեսակի արդյունագործական որսի նպատակով ընդունվել է 577 հայտ, կնքվել է 567 պայմանագիր, ընդհանուր 295798կգ սիգի որս իրականացնելու համար: Որս իրականացվել է 544 պայմանագրերով և որսվել է 271484 կգ սիգ տեսակի ձուկ: Որսը իրականացվել է «Սևան» ազգային պարկի 23 մուտքի կետերից՝ 2022 թ. մայիսի 18-ից օգոստոսի 31-ն ընկած ժամանակահատվածում:

**-Կադաստրի վարման գլխավոր մասնագետի և մշտադիտարկման մասնագետի կողմից** 2022թ. երրորդ եռամսյակի ընթացքում ֆիզիկական և իրավաբանկան անձանց հետ կնքվել է վարձակալության և կառուցապատման իրավունքով տրամադրված հողամասերի վերաբերյալ 3 հողօգտագործման պայմանագիր, առքուվաճառքի վերաբերյալ՝ 2 պայմանագիր, կատարվել է 7 հողօգտագործողների պայմանագրային փաթեթներում տվյալների փոփոխություն, կնքվել է 4 համաձայնագիր՝ վարձավճարի փոփոխության վերաբերյալ, 2 պայմանագիր դատարանի վճռով դադարեցվել է: Կատարված փոփոխությունների վերաբերյալ ուղղումներ են կատարվել տվյալների բազայում:

Կադաստրային արժեքների փոփոխման հետ կապված 51 հողօգտագործողներ ծանուցվել են՝ համապատասխան դիրքորոշում տալու և պայմանագրում առկա վարձավճարի փոփոխության վերաբերյալ համաձայնագրեր կնքելու համար:

 Հողօգտագործողների կողմից տարբեր խնդրանքներով (ներդրումային ծրագրեր իրականացնելու, հողամասը օտարելու, նոր պայմանագրեր կնքելու, հողամասը ենթավարձակալությամբ տրամադրելու, գույքի բաժանում կատարելու և այլն) Սևան ազգային պարկ ՊՈԱԿ ներկայացրած դիմումները քննարկվել են Սևան ազգային պարկ ՊՈԱԿ-ի խորհրդի նիստում և դրանց տրվել է համապատասխան ընթացք:

**-2022թ. երրորդ եռամսյակում գլխավոր ճարտարապետի կողմից իրականցվել են հետևյալ աշխատանքները՝**

1. Սևան ազգային պարկ ՊՈԱԿ-ի Մարտունու մասնաճյուղի Վարդենիկ տեղամասի 1-ին պահաբաժնի 5-րդ, 2-րդ պահաբաժնի 6-րդ, 8-րդ և 3-րդ պահաբաժնի 10-րդ ու 11-րդ քառակուսիներում մաքրված տարածքների քարտեզագրում, կատարված աշխատանքների ծավալների հաշվում,
2. Ծովինարի հատվածում մաքրվող տարածքների սահմանների նշահարում,
3. Ծովագյուղ և Դրախտիկ գյուղերի վարչական սահմաններում գտնվող ափամերձ տարածքներում վարձակալված տարածքների սահմանների ճշգրտում:
4. «Սևան» ազգային պարկի հողամասերը վարձակալության և (կամ) կառուցապատման իրավունքով տրամադրելու մրցութային փաթեթների կազմում միջգերատեսչական մրցութային հանձնաժողովի օրակարգում ներառելու համար:

**-Պարկի տարածքում անտառտնտեսական աշխատանքներ.**

 **Մասնաճյուղերի կողմից անհրաժեշտությամբ պայմանավորված անտառգիտական և անտառտնտեսական միջոցառումներ, սանիտարական հատումներ և խնամքի աշխատանքներ.**

«Սևան» ազգային պարկ» ՊՈԱԿ-ի տնօրենի 2021թ. նոյեմբերի 29-ի N546-Լ հրամանի համաձայն շարունակվում են Սևանա լճի ջրածածկ անտառտնկարկների մաքրման միջոցառումների կատարման նկատմամբ վերահսկողություն իրականացնելու նպատակով աշխատանքային խմբի աշխատանքները: Կատարվում են նշահարումներ, մաքրվող տարածքներում առկա ծառերի համար հաշվեգնահատման ցուցակներ կազմելու և փայտանյութի ծավալները հաշվառելու համար: Շարունակվում են ջրածածկ անտառտնկարկների մաքրման աշխատանքները, որոնց ընթացքում Մարտունու մասնաճյուղի Վարդենիկ տեղամասում իրականացվել են ավելի քան 12 հա ջրածածկ տարածքների անտառմաքրման աշխատանքներ, որից 11.5 հա տարածքի համար կազմվել է կատարողական ակտ և ներկայացվել շրջակա միջավայրի նախարարություն:

 «Սևան» ազգային պարկ» ՊՈԱԿ-ի տնօրենի 2022թ. հուլիսի 26-ի N355-Ա հրամանի համաձայն Մարտունու մասնաճյուղում կազմակերպվել են ջրածածկ և ջրածածկման ենթակա տարածքների մաքրման արդյունքում մթերված փայտանյութի (շինափայտի և վառելափայտի) արտահանման աշխատանքները: 01.01.2022-27.09.2022թ.թ. ժամանակահատվածում մուտք եղած 1,543.200 մ³ ծավալով փայտանյութից (պահեստային) իրացվել է 438.81 մ³, որից՝ 93,1 մ³ շինափայտ, 30 մ³ ջախ (պահեստային), 320 մ³ վառելափայտ (պահեստային): Փայտանյութի մնացորդը 30.09.2022թ. դրությամբ կազմում է 1,168.10 մ³ (պահեստային) ջախ: Առկա ջախը վաճառքի ենթակա չէ մանր լինելու պատճառով: Հիմք ընդունելով Գեղարքունիքի մարզպետարանի 2022թ. հուլիսի 27-ի գրությունը՝ «Սևան» ազգային պարկ» ՊՈԱԿ-ը դիմել է շրջակա միջավայրի նախարարություն «Սևան» ազգային պարկի Մարտունու մասնաճյուղի մաքրվող տարածքներից հանված ջախը Մարտունու համայնքի անապահով ընտանիքներին հատկացնելու համար դիրքորոշում ստանալու խնդրանքով: Շրջակա միջավայրի նախարարի տեղակալի 2022թ. սեպտեմբերի 29-ի N16.11/6976-2022 հանձնարարականով պահեստային ջախը անհատույց կտրամադրվի նշված ընտանիքներին:

 «Սևան» ազգային պարկ» ՊՈԱԿ-ի տնօրենի 2022թ. օգոստոսի 22-ի N392-Լ հրամանի համաձայն՝ Սևան» ազգային պարկի անտառային տարածքներում անտառպաթոլոգիական ուսումնասիրություններ կատարելու և սանիտարական հատումներ նախատեսելու նպատակով ստեղծվել է աշխատանքային խումբ, որի կողմից իրականացվել են անտառպաթոլոգիական հետազոտություններ: Ուսումնասիրություններ են կատարվել չորացած, ցցաչոր, քամապատալ, ձյունակոտոր, հիվանդություններով վարակված, ռեկրեացիոն գոտում հասուն և գերհասուն ծառերի առկայության և դրանց՝ մասնաճյուղերի կողմից ներկայացված հաշվեգնահատման ցուցակների համապատասխանության վերաբերյալ: Ուսումնասիրության արդյունքները աշխատանքային խմբի եզրակացությամբ ներկայացվել են շրջակա միջավայրի նախարարություն:

«Սևան» ազգային պարկի անտառային հատվածների ինտենսիվորեն չորացող սոճուտներում համատեղ ուսումնասիրություններ են կատարվել նաև ԳԱԱ կենդանաբանության և հիդրոէկոլոգիայի գիտական կենտրոնի միջատաբանության լաբորատորիայի աշխատակիցների հետ, ինչի արդյունքում «Սևան» ազգային պարկի անտառածածկ տարածքներում հայտնաբերվել են հիվանդության օջախներ՝ պայմանավորված սոճու երկարաբեղիկ բզեզի, երկու տեսակի կեղևակեր միջատների (Acanthocinus aedilis և rusticus) և մրջնաբզեզի (Thanasimus spp) առկայությամբ:

* **Սևան ազգային պարկի տարածքին սահմանակից համայնքների բնակչության շրջանում բացատրական աշխատանքների իրականացում, այցելուների կենտրոնի և տարածքի այցելուներին տեղակատվության տրամադրում.**

ՊՈԱԿ-ի գործունեության առավել կարևոր մանրամասների վերաբերյալ սահմանակից համայնքների բնակչությունը և հանրությունը իրազեկվել է ՊՈԱԿ-ի պաշտոնական կայքէջից:

Սևան ազգային պարկ ՊՈԱԿ-ի Այցելուների կենտրոնը երրրորդ եռամսյակում կազմակերպել է հետևյալ միջոցառումները՝ «Ալպյան մարգագետիններ», «Պարզ ու վճիտ Սևանա լիճ» սեմինարներ, «Բնություն և գիր. Թռչնագրեր» ցուցահանդես, «Հայ մեծերը Սևանա լճի մասին» խաղ-վիկտորինա, «Սևանա լճի ձկնատեսակները» քննարկում և «Բնությունը որպես արվեստ» ցուցահանդես:

Կազմակերպել և իրականացվել են նաև մի շարք ուսուցողական և ճանաչողական էքսկուրսիաներ մանկապարտեզների, դպրոցների և այլ ուսումնական հաստատությունների հետ:

Երրորդ եռամսյակում Սևան ազգային պարկ ՊՈԱԿ-ի Այցելուների կենտրոն է այցելել 2115 այցելու, որոնցից 735-ը մասնակցել են վերոնշյալ միջոցառումներին:

**3.Ընդհանուր բաժին․**

2022 թվականի երրորդ եռամսյակում Սևան ազգային պարկ ՊՈԱԿ է մուտքագրվել 781 գրություն, որից 192-ը շրջակա միջավայրի նախարարությունից, 589-ը՝ այլ իարավաբանական և ֆիզիկական անձանցից: Ելքագրվել է 896 գրություն, որից 98-ը՝ շրջակա միջավայրի նախարարություն:

Գործավարության կարգին համապատասխան ստացված գրություններն ու նամակները ժամանակին և պատշաճ ձևով մուտքագրվել են գրանցամատյաններում, այնուհետև հանձնվել են տնօրենին՝ մակագրության: Մակագրված գրությունները հանձնվել են համապատասխան բաժիններ: Իրականացվել է հսկողություն դրանց՝ սահմանված ժամկետներում պատասխանելու համար:

2022 թվականի երրորդ եռամսյակում Սևան ազգային պարկ ՊՈԱԿ-ում աշխատանքի է ընդունվել 16 մարդ, ազատվել է 15 մարդ, իր ամենամյա նվազագույն արձակուրդից օգտվել է 65 աշխատակից:

Ընդհանուր բաժնի ավագ իրավաբանի և իրավաբանի կողմից 2022թ. երրորդ եռամսյակի ընթացքում կատարվել են հետևյալ աշխատանքները.

1. ՀՀ ընդհանուր իրավասության առաջին ատյանի դատարաններ են ներկայացվել՝
* 12 հայցադիմումներ գումարի բռնագանձման պահանջով, 1 հայցադիմում գումարի բռնագանձման և պայմանագիրը միակողմանի վաղաժամկետ լուծելու պահանջով,
* 3 դիմում դատարանի Ապացույց պահանջելու մասին որոշման հիման վրա,
* 7 դիմում կատարողական թերթը հարկադիր կատարումն ապահովող ծառայություն ներկայացնելու մասին,
* 2 դիմում-միջնորդություն հայցից հրաժարվելու մասին:
1. Վարձավճարը ուշացնելու համար 27 վարձակալի ներկայացվել է հողամասի վարձակալության մասին պայմանագիրը միակողմանի, վաղաժամկետ լուծելու առաջարկ, ևս 2 պայմանագիրը միակողմանի, վաղաժամկետ լուծելու առաջարկի վերաբերյալ հայտարարություն տեղադրվել է Ազդարար» ՀՀ ինտերնետով ծանուցման պաշտոնական կայքում:
2. Պարկի տարածքում արձանագրված 20 իրավախախտումների վերաբերյալ գրություններ են ներկայացվել ՀՀ ոստիկանության Գեղարքունիքի մարզային վարչություն:
3. Պատասխանվել է թվով 46 գրությունների (դիմումների):

**4.Ֆինանսահաշվապահական բաժին.**

2022 թվականի երրորդ եռամսյակի համար, համաձայն շրջակա միջավայրի նախարարության և Սևան ազգային պարկ ՊՈԱԿ-ի միջև կնքված N ՇՄՆ-ԴՇ-22/03 պայմանագրի, պարկի պահպանության, պարկում գիտական ուսումնասիրությունների, անտառտնտեսական աշխատանքների կատարման և Սևանա լճի ջրածածկ անատառտնկարկների մաքրման ծառայությունների համար որպես դրամաշնորհ ՊՈԱԿ-ին տրամադրվել է 276,570.5 հազար դրամ, որից 217,661.0 հազար դրամը փաստացի ծախսվել է ՊՈԱԿ-ի աշխատակիցների աշխատավարձի վարձատրության համար, իսկ 58,909.5 հազար դրամը Սևանա լճի ջրածածկ անտառտնկարկների մաքրման համար:

Երրորդ եռամսյակի ընթացքում Ֆինանսահաշվապահական բաժնի գանձումների մասնագետի կողմից պարբերաբար տեղեկացվել է վարձակալներին իրենց վարձավճարների մասին և ըստ ՊՈԱԿ-ում առկա տեղեկատվության կազմվել է շուրջ 434 ծանուցումներ` «Պետական սեփականություն հանդիսացող հողամասի վարձակալության և/կամ կառուցապատման իրավունքի տրամադրման մասին» իրավաբանական կամ ֆիզիկական անձանց միջև կնքված պայմանագրերով նախատեսված վարձավճարների վերաբերյալ, որի արդյունքում երրորդ եռամսյակի ընթացքում հողի վարձավճարներից մուտքը կազմել է 71,463,315.50 դրամ:

**5.Տնտեսագիտական և տնտեսական սպասարկման բաժին.**

<<Սևան>> ազգային պարկ>> ՊՈԱԿ-ի տնտեսագիտական և տնտեսական սպասարկման բաժնի կողմից 2022թ․երրորդ եռամսյակի ընթացքում իրականացվել են հետևյալ աշխատանքները.

1. Ստորաբաժանումներին տրամադրվել են դիզելային վառելիք, բենզին, գազ, տնտեսական ապրանքներ և գրենական պիտույքներ:
2. Սևանա լճի ափամերձ տարածքների մաքրման և ճանապարհների հարթեցման աշխատանքների կազմակերպման համար ապահովվել է դիզելային վառելիք,տեխնիկա և այլ տնտեսական ապրանքներով:
3. Իրականացվել է ավտոտրանսպորտի աշխատանքի, վառելիքի և քսայուղերի շարժի հաշվառում, կատարվել է վեց ավտոմեքենաների ընթացիկ վերանորոգում :
4. Ապահովվել է խմելու ջրի, բնական գազի և էլեկտրաէներգիայի սպառման սարքավորումների անխափան աշխատանքը:
5. Տրանսպորտային միջոցների մասին կազմվել են թերությունների ակտեր, տեխնիկական բնութագրեր և ներկայացվել են համապատասխան գնման ընթացակարգեր կազմակերպելու համար:
6. Փոփոխություններ է մտցվել գնումների պլանում և ներկայացվել՝ գնման հայտեր ապրանքների ձեռք բերման համար:
7. Անցկացվել է երեք մեքենաների տեխ.զննում:
8. Ափամերձ տարածքների մաքրման աշխատանքների կազմակերպման համար ապահովել է վառելիքով:

Սևան ազգային պարկ

 ՊՈԱԿ-ի տնօրենի պ/կ Կ. Մնացականյան